<classify> Tunu Nassor -Dar es salaam VIFO vitokanavyo na ugonjwa wa saratani ya matiti vinatarajiwakuongezeka kwa asilimia 80 ifikapo mwaka 2030. Akizungumza wakati wa uzinduzi wa mashine mpya ya uchunguzi wasaratani uliofanyika Hospitali ya Aga Khan, Dar es Salaam, Mwakilishi wa MgangaMkuu wa Mkoa wa Dar es Salaam, Daisy Majamba, alisema ugonjwa huo bado nitishio kwa wanawake. Alisema inakadiriwa ifikapo 2030 idadi ya wagonjwa wapya itaongezekakwa asilimia 82 jambo ambalo linahatarisha ustawi wa afya nchini. Tusipochukua hatua mapema za tahadhari, hali ya saratani ya matitiinaweza kuwa mbaya zaidi, ndiyo maana Serikali inashirikiana na sekta binafsikulitatua, alisema Daisy. Alisema saratani ya matiti kwa sasa inashika nafasi ya pili kati yasaratani zinazosababisha vifo zaidi ukiacha ile ya mlango wa kizazi. Tunahitaji kuwajengea uwezo Watanzania, hasa kwa kutoa elimu yaufahamu wa ugonjwa huo kwa wanafunzi mashuleni ili kuwe na uelewa wa kutoshakatika jamii, alisema Daisy. Aliipongeza Hospitali ya Aga Khan AKHS kwa kununua mashine mpya yauchunguzi wa saratani ambayo ina teknolojia ya kisasa ya 3D. Tunaamini kuwa kwa kupata mashine hii itasaidia kupunguza tatizoambalo linaonekana kuongezeka kila kukicha, alisema Daisy. Mkurugenzi Mtendaji wa Huduma za Afya wa Aga Khan Kanda ya AfrikaMashariki, Sulaiman Shahabuddin, alisema wataendelea kuwekeza kuhakikishamatibabu ya kisasa yanapatikana nchini. Tulikuwa wa kwanza kufunga mashine ya RMI, baadaye RIS na mashinenyingine nyingi zenye teknolojia za kisasa, na sasa tumeleta hii ili kuboreshahuduma za afya nchini, alisema Shahabuddin. Daktari Bingwa wa Radiolojia wa AKHS, Dk. Pili Ally, alisema mashinehiyo itasaidia uchunguzi zaidi wa saratani ya matiti kwa kuwa inamwezeshadaktari kuona ndani zaidi ya kipimo cha awali cha 2D kwa kuwa ina kifaa chaziada. Mashine hiyo ni ya kwanza kwa Tanzania na Afrika ya Mashariki, na yapili kusini mwa Afrika. Awali ilipatikana Afrika Kusini pekee, alisema Dk.Pili. Alisema mashine za awali zilikuwa na maumbile ya kutisha ambayohuwaogopesha wanawake na kuwafanya washindwe kufanya vipimo.  <topic>: AFYA 